Kvartanir hafa borist vegna heimagöngu búfjár í Borgarbyggð . Oft er kvartað undan lausagöngu búfjár en á fundi byggðaráðs Borgarbyggðar í vikunni voru til umfjöllunar kvartanir vegna heimagöngu búfjár , það er fé sem gengur heimavið og hefur ekki verið rekið á fjall eða afrétti . Borist höfðu bréf frá ábúendum í Rauðanesi , Eskiholti og Skarðshömrum , þar sem kvartað er yfir ágangi búfjár frá nágrannabæjum . Byggðaráð vísaði erindunum til afgreiðslu fjallskilanefndar . Jafnframt var samþykkt að upplýsa aðila málsins og gefa þeim stuttan frest til andmæla .